CELEX: 32021D2016
Language: fi
Date: 2021-11-18 00:00:00
Title: Neuvoston täytäntöönpanopäätös (YUTP) 2021/2016, annettu 18 päivänä marraskuuta 2021, Jemenin tilanteen johdosta määrättävistä rajoittavista toimenpiteistä annetun päätöksen 2014/932/YUTP täytäntöönpanosta

18.11.2021   
               
               
                  FI
               
               
                  Euroopan unionin virallinen lehti
               
               
                  LI 410/7
               
            
         NEUVOSTON TÄYTÄNTÖÖNPANOPÄÄTÖS (YUTP) 2021/2016,
         annettu 18 päivänä marraskuuta 2021,
         Jemenin tilanteen johdosta määrättävistä rajoittavista toimenpiteistä annetun päätöksen 2014/932/YUTP täytäntöönpanosta
         EUROOPAN UNIONIN NEUVOSTO, joka
         ottaa huomioon Euroopan unionista tehdyn sopimuksen ja erityisesti sen 31 artiklan 2 kohdan,
         ottaa huomioon Jemenin tilanteen johdosta määrättävistä rajoittavista toimenpiteistä 18 päivänä joulukuuta 2014 annetun neuvoston päätöksen 2014/932/YUTP (1) ja erityisesti sen 3 artiklan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:
         
                     (1)
                  
                  
                     Neuvosto hyväksyi 18 päivänä joulukuuta 2014 päätöksen 2014/932/YUTP.
                  
               
                     (2)
                  
                  
                     Yhdistyneiden kansakuntien turvallisuusneuvoston päätöslauselman 2140 (2014) nojalla perustettu Yhdistyneiden kansakuntien turvallisuusneuvoston komitea lisäsi 9 päivänä marraskuuta 2021 kolme henkilöä luetteloon, joka koskee henkilöitä ja yhteisöjä, joihin kohdistetaan rajoittavia toimenpiteitä.
                  
               
                     (3)
                  
                  
                     Päätöksen 2014/932/YUTP liite olisi näin ollen muutettava tämän mukaisesti,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutetaan päätöksen 2014/932/YUTP liite tämän päätöksen liitteen mukaisesti.
         
         
            2 artikla
            Tämä päätös tulee voimaan päivänä, jona se julkaistaan Euroopan unionin virallisessa lehdessä.
         
         
            Tehty Brysselissä 18 päivänä marraskuuta 2021.
            
               
                  Neuvoston puolesta
               
               
                  Puheenjohtaja
               
               Z. ČERNAČ
            
         
         
            (1)  EUVL L 365, 19.12.2014, s. 147.
      
      
         
            LIITE
            Lisätään päätöksen 2014/932/YUTP liitteessä olevaan luetteloon (Luettelo 1 artiklan 1 kohdassa, 2 a artiklan 1 kohdassa sekä 2 b artiklan 1 ja 2 kohdassa tarkoitetuista henkilöistä ja yhteisöistä) kohdat seuraavasti:
            
               
                           ”7.
                        
                        
                           
                              Saleh Mesfer Saleh Al Shaer (alias a) Saleh Mosfer Saleh al Shaer; b) Saleh Musfer Saleh al Shaer; c) Saleh Mesfer al Shaer; d) Saleh al Shae; e) Saleh al Sha'ir; f) Abu Yasser).
                           Nimi alkuperäisessä kirjoitusmuodossaan: الشاعر صالح مسفر صالح
                           
                              Nimeäminen: kenraalimajuri, huthien vastustajien omistamien kiinteistöjen ja varojen ”oikeuden määräämä hallinnoija”. Osoite: Jemen. Syntymäpaikka: Al-safra, Sadahin alue, Jemen. Kansalaisuus: Jemen. Passin numero: a) Jemen, numero 05274639, myönnetty 7.10.2013 (voimassa 7.10.2019 asti) b) Jemen, numero 00481779, myönnetty 9.12.2000 (voimassa 9.12.2006 asti) Henkilötunnus: a) Jemen, 1388114 b) Jemen, 10010057512. Lisätietoja: Huthien ”logistiikasta vastaavana varapuolustusministerinä” auttoi hutheja hankkimaan salakuljetettuja aseita. ”Oikeuden määräämänä omaisuuden hallinnoijana” osallistui suoraan sellaisten yksityishenkilöiden omistamien varojen tai yhteisöjen laajamittaiseen ja luvattomaan käyttöönottoon, jotka huthit olivat pidättäneet tai pakottaneet pakenemaan Jemenistä. Fyysinen kuvaus: silmät ruskeat, hiukset harmaat, ihonväri keskiruskea, ruumiinrakenne hoikka, pituus (ft/in) ei tiedossa, paino (lb) ei tiedossa ja klaani hashid-heimojen liitto. Valokuva saatavilla liitettäväksi Interpolin ilmoitukseen YK:n turvallisuusneuvoston pakotteista: linkki Interpolin ilmoitukseen YK:n turvallisuusneuvoston pakotteista: https://www.interpol.int/en/How-we-work/Notices/View-UN-Notices-Individuals. YK nimennyt:9.11.2021.
                           
                              Lisätietoja, jotka on saatu pakotekomitean toimittamasta selostuksesta luetteloon merkitsemisen perusteiksi:
                           
                           Päätöslauselman 2140 nojalla perustettu turvallisuusneuvoston komitea asettaa ohjeidensa jakson 5(g) mukaisesti saataville tiivistelmän perusteista, joiden perusteella henkilöiden, ryhmien, yritysten ja yhteisöjen nimet on merkitty pakoteluetteloon.
                           
                              Perusteiden tiivistelmän julkaisupäivä komitean verkkosivustolla: 9.11.2021
                           Saleh Mesfer Saleh Al Shaer nimettiin 9. marraskuuta 2021 päätöslauselman 2140 (2014) 11 ja 15 kohdan sekä päätöslauselman 2216 (2015) 14 kohdan nojalla, koska hän täyttää päätöslauselman 2140 (2014) 17 kohdassa ja 18 kohdan c alakohdassa esitetyt nimeämisperusteet.
                           Saleh Mesfer Saleh Al Shaer on osallistunut Jemenin rauhaa, turvallisuutta tai vakautta uhkaaviin tekoihin ja tukenut niitä, muun muassa johtamalla sovellettavaa kansainvälistä humanitaarista oikeutta rikkovia tekoja Jemenissä.
                           
                              Lisätietoja:
                           
                           Saleh Mesfer Saleh Al Shaer on YK:n asiantuntijapaneelin 28. elokuuta 2019 päivätyn kirjelmän mukaan osallistunut Jemenin rauhaa, turvallisuutta ja vakautta uhkaaviin tekoihin. Näin ollen päätöslauselman 2140 (2014) 17 kohdassa esitetyt nimeämisen edellytykset täyttyvät. Huthien ”logistiikasta vastaavana varapuolustusministerinä” Saleh Mesfer Saleh Al Shaer auttoi hutheja hankkimaan salakuljetettuja aseita. Hänet on nimetty myös sen johdosta, että hän on alkuvuodesta 2018 ”oikeuden määräämänä omaisuuden hallinnoijana” ja kansainvälisen humanitaarisen oikeuden vastaisesti osallistunut suoraan sellaisten yksityishenkilöiden omistamien varojen tai yhteisöjen laajamittaiseen ja luvattomaan käyttöönottoon, jotka huthit olivat pidättäneet tai pakottaneet pakenemaan Jemenistä. Al Shaer on asemansa nojalla ja Sanaassa toimivan, hänen perheenjäsenistään koostuvan verkoston, erityisrikostuomioistuimen, kansallisen turvallisuusviraston, keskuspankin, Jemenin kauppa- ja teollisuusministeriön rekisteripalvelujen sekä joidenkin yksityisten pankkien avustuksella mielivaltaisesti riistänyt tietyiltä yksityishenkilöiltä ja yhteisöiltä näiden omaisuuden ilman minkäänlaista asianmukaista oikeudellista menettelyä ja muutoksenhakumahdollisuutta.
                        
                     
                           8.
                        
                        
                           Muhammad Abd Al-Karim Al-Ghamari (alias a) Mohammad Al-Ghamari).
                           Nimi alkuperäisessä kirjoitusmuodossaan: الغماري محمد عبدالكریم
                           
                              Nimeäminen: kenraalimajuri, Huthi-ryhmän yleisesikunnan päällikkö. Osoite: Jemen. Syntymäaika: a) 1979; b) 1984. Syntymäpaikka: Izla Dhaen, Wahhanin piiri, Hajjarin alue, Jemen. Kansalaisuus: Jemen. Lisätietoja: Huthi-ryhmän yleisesikunnan sotilaspäällikkö, johtavassa asemassa järjestämässä Huthi-ryhmän sotilaallisia toimia, jotka uhkaavat suoraan Jemenin rauhaa, turvallisuutta ja vakautta, mukaan lukien Maribissa toteutetut toimet, sekä rajatylittäviä hyökkäyksiä Saudi-Arabiaan. Valokuva saatavilla liitettäväksi Interpolin ilmoitukseen YK:n turvallisuusneuvoston pakotteista: linkki Interpolin ilmoitukseen YK:n turvallisuusneuvoston pakotteista: https://www.interpol.int/en/How-we-work/Notices/View-UN-Notices-Individuals. YK nimennyt:9.11.2021
                           
                              Lisätietoja, jotka on saatu pakotekomitean toimittamasta selostuksesta luetteloon merkitsemisen perusteiksi:
                           
                           Päätöslauselman 2140 nojalla perustettu turvallisuusneuvoston komitea asettaa ohjeidensa jakson 5(g) mukaisesti saataville tiivistelmän perusteista, joiden perusteella henkilöiden, ryhmien, yritysten ja yhteisöjen nimet on merkitty pakoteluetteloon.
                           
                              Perusteiden tiivistelmän julkaisupäivä komitean verkkosivustolla: 9.11.2021
                           Muhammad Abd Al-Karim Al-Ghamari nimettiin 9. marraskuuta 2021 päätöslauselman 2140 (2014) 11 ja 15 kohdan sekä päätöslauselman 2216 (2015) 14 kohdan nojalla, koska hän täyttää päätöslauselman 2140 (2014) 17 kohdassa esitetyt nimeämisperusteet.
                           Muhammad Abd Al-Karim Al-Ghamari on osallistunut Jemenin rauhaa, turvallisuutta tai vakautta uhkaaviin tekoihin ja tukenut niitä.
                           
                              Lisätietoja:
                           
                           Al-Ghamari nimettiin, koska hän on osallistunut Huthi-ryhmän sotilasoperaatioihin, jotka uhkaavat Jemenin rauhaa, turvallisuutta ja vakautta, ja johtanut niitä. Näin ollen päätöslauselman 2140 (2014) 17 kohdassa esitetyt nimeämisen edellytykset täyttyvät. Huthi-ryhmän yleisesikunnan sotilaspäällikkönä Al-Ghamari on johtavassa asemassa järjestämässä Huthi-ryhmän sotilaallisia toimia, jotka uhkaavat suoraan Jemenin rauhaa, turvallisuutta ja vakautta, sekä rajatylittäviä hyökkäyksiä Saudi-Arabiaan. Hiljattain hän otti johtoonsa laajamittaisen huthien hyökkäyksen Jemenin hallituksen vallassa olevalle alueelle Maribin hallintoalueella. Hyökkäys Maribiin pahentaa Jemenin humanitaarista kriisiä, sillä sen takia noin miljoona haavoittuvassa asemassa olevaa ja maansisäisesti siirtymään joutunutta ihmistä on vaarassa joutua siirtymään uudelleen. Lisäksi se on aiheuttanut siviilikuolonuhreja ja kärjistää konfliktia yhä laajemmin.
                           
                                       —
                                    
                                    
                                       Al Estiklal: henkilökuva – ”Muhammad Al-Ghamari; The Houthi Leader Who Conveyed The Iranian ‘Revolutionary Guards’ Experience To Yemen” (https://www.alestiklal.net/en/view/8824/muhammad-al-ghamari-the-houthi-leader-who-conveyed-the-iranian-revolutionary-guards-experience-to-yemen) [sivustolla vierailtu 19.10.2021]
                                       
                                    
                                 
                                       —
                                    
                                    
                                       Al Mashhad al-Yemeni (arabian kielellä) – ”Kapinallisjohtaja Al-Huthi nimesi merkittävän komentajan johtamaan taistelua Al Hudaydahissa” (https://www.almashhad-alyemeni.com/print~136875) [sivustolla vierailtu 19.10.2021]
                                       
                                    
                                 
                                       —
                                    
                                    
                                       Al Mashhad al-Yemeni (arabian kielellä) – Arabiankielinen raportti al-Ghamarin nimityksestä ”komentajaksi” Maribissa (https://www.almashhad-alyemeni.com/195498) [sivustolla vierailtu 19.10.2021]
                                       
                                    
                                 
                                       —
                                    
                                    
                                       Al Manar TV – ”Yemeni Chief of Staff: Ready for Long-Term War with Saudi-led Coalition States” (http://english.manartv.com.lb/842052) [sivustolla vierailtu 19.10.2021]
                                       
                                    
                                 
                                       —
                                    
                                    
                                       Al Marjie (arabian kielellä) – Henkilökuva: al-Ghamari – https://www.almarjie-paris.com/1479 [sivustolla vierailtu 19.10.2021]
                                       
                                    
                                 
                                       —
                                    
                                    
                                       Al Jazeera – ”Houthis say they attacked Aramco, Patriot targets in Saudi Arabia” (https://www.aljazeera.com/news/2021/4/15/yemens-houthis-say-attacked-aramco-patriot-targets-in-jazan) [sivustolla vierailtu 19.10.2021]
                                       
                                    
                                 
                                       —
                                    
                                    
                                       Human Rights Watch – ”Houthi Landmines Kill Civilians, Block Aid” (https://www.hrw.org/news/2019/04/22/yemen-houthi-landmines-kill-civilians-block-aid) [sivustolla vierailtu 19.10.2021]
                                       
                                    
                                 
                                       —
                                    
                                    
                                       Ohjussota Jemenissä: raportti, Center for International and Strategic Studies (https://www.csis.org/analysis/missile-war-yemen-1) [sivustolla vierailtu 19.10.2021]
                                       
                                    
                                 
                                       —
                                    
                                    
                                       Huthi-joukot käyttävät miinoja ja omatekoisia räjähteitä Jemenin etelärannikolla: raportti, Conflict Armament Research (https://www.conflictarm.com/dispatches/mines-and-ieds-employed-by-houthi-forces-on-yemens-west-coast/) [sivustolla vierailtu 19.10.2021]
                                       
                                    
                                 
                     
                           9.
                        
                        
                           Yusuf Al-Madani
                           Nimi alkuperäisessä kirjoitusmuodossaan: یوسف المداني
                           
                              Arvonimi: kenraalimajuri. Nimeäminen: Huthin viidennen sotilasalueen komentaja. Osoite: Jemen. Syntymäaika: 1977. Syntymäpaikka: Muhattan direktoraatti, Hajjahin provinssi, Jemen. Kansalaisuus: jemeniläinen. Lisätietoja: Huthi-joukkojen merkittävä johtaja ja joukkojen komentaja Jemenin alueilla Hudaydah, Hajjah, Al Mahwit ja Raymah – uhkaa Jemenin rauhaa, turvallisuutta ja vakautta. Vuonna 2021 Al-Madani määrättiin Maribiin hyökkääviin joukkoihin. Valokuva saatavilla liitettäväksi Interpolin ilmoitukseen YK:n turvallisuusneuvoston pakotteista: linkki Interpolin ilmoitukseen YK:n turvallisuusneuvoston pakotteista: https://www.interpol.int/en/How-we-work/Notices/View-UN-Notices-Individuals. YK nimennyt:9.11.2021.
                           
                              Lisätietoja, jotka on saatu pakotekomitean toimittamasta selostuksesta luetteloon merkitsemisen perusteiksi:
                           
                           Päätöslauselman 2140 nojalla perustettu turvallisuusneuvoston komitea asettaa ohjeidensa jakson 5(g) mukaisesti saataville tiivistelmän perusteista, joiden perusteella henkilöiden, ryhmien, yritysten ja yhteisöjen nimet on merkitty pakoteluetteloon.
                           
                              Perusteiden tiivistelmän julkaisupäivä komitean verkkosivustolla: 9.11.2021
                           Yusuf Al-Madani nimettiin 9. marraskuuta 2021 päätöslauselman 2140 (2014) 11 ja 15 kohdan sekä päätöslauselman 2216 (2015) 14 kohdan nojalla, koska hän täyttää päätöslauselman 2140 (2014) 17 kohdassa esitetyt nimeämisperusteet.
                           Yusuf Al-Madani on osallistunut Jemenin rauhaa, turvallisuutta tai vakautta uhkaaviin tekoihin ja tukenut niitä.
                           
                              Lisätietoja:
                           
                           Al-Madani nimettiin, koska hän on osallistunut Huthi-ryhmän sotilasoperaatioihin, jotka uhkaavat Jemenin rauhaa, turvallisuutta ja vakautta, ja johtanut niitä. Näin ollen päätöslauselman 2140 (2014) 17 kohdassa esitetyt nimeämisen edellytykset täyttyvät. Al-Madani on Huthi-joukkojen merkittävä johtaja ja Jemenin alueilla Hudaydah, Hajjah, Al Mahwit ja Raymah olevien joukkojen komentaja. Vuonna 2021 Al-Madani määrättiin Maribiin hyökkääviin joukkoihin. Huthi-ryhmän jatkuva uudelleenasemoituminen ja muut Hudaydah-sopimuksen aselepoa koskevien määräysten loukkaukset ovat horjuttaneet vakautta kaupungissa, joka toimii kriittisenä läpikulkureittinä humanitaarisille ja kaupallisille perushyödykkeille. Lisäksi raportoidaan säännöllisesti huthien hyökkäyksistä, jotka vaikuttavat siviileihin ja siviili-infrastruktuuriin Hudaydahissa ja sen lähialueilla, mikä pahentaa niiden jemeniläisten tilannetta, jotka kuuluvat eniten humanitaarista apua tarvitseviin koko maassa.
                           
                                       —
                                    
                                    
                                       Al Masda (arabian kielellä) – ”Huthit nimittävät virkaatekevät puolustus- ja sisäministerit, korkeimman turvallisuusneuvoston jäsenet” (https://almasdaronline.com/article/67627) [sivustolla vierailtu 19.10.2021]
                                       
                                    
                                 
                                       —
                                    
                                    
                                       Saba (arabian kielellä) – Raportin mukaan Al-Huthin korkeimman poliittisen neuvoston johtaja vieraili merivoimien ohjusnäyttelyssä (https://www.saba.ye/ar/news478675.htm) [sivustolla vierailtu 19.10.2021]
                                       
                                    
                                 
                                       —
                                    
                                    
                                       Aden Al Hadath (arabian kielellä) – ”Toisinajattelijan” mukaan Abd-al-Malik Al-Huthilla leukemia, nimeää ”todennäköisen seuraajan” (https://aden-alhadath.info/news/35501) [sivustolla vierailtu 19.10.2021]
                                       
                                    
                                 
                                       —
                                    
                                    
                                       Mohammad Ali al-Houthin Twitter-tili – Al Huthi julkaisi 2. helmikuuta 2018 kuvan itsestään ja Yusuf Al-Madanista. Twitter-julkaisun käännös on kuta kuinkin ”istumassa eilen yhdessä elävän marttyyrin Abu Husseinin kanssa” (Abu Hussein on Yusuf Al-Madanin kutsumanimi).
                                    
                                 
                                       —
                                    
                                    
                                       Al Jazeera – ”Recordings: Houthi leaders planned general's killing” (https://www.aljazeera.com/news/2016/6/29/recordings-houthi-leaders-planned-generals-killing) [sivustolla vierailtu 19.10.2021]”